160 ming nafar xitoylik askar Shimoliy Koreya bilan chegaraga ko‘chirildi. Bu haqda Life qator OAVga asosan xabar berdi. Avvalroq Janubiy Koreya qirg‘oqlariga AQSh harbiy-dengiz kuchlari zarba guruhi yo‘l olgani haqida xabarlar berilgandi. Guruhda “Karl Vinson” atom aviatashuvchisi ham bor. Koreya yarim orolidagi vaziyat so‘nggi haftalarda juda keskinlashdi. KXDR rahbari jurnalistlarni “katta va muhim hodisaga” tayyorgarlik ko‘rishlari bilan ogohlantirdi. OAVning taxminicha, gap yadro qurolini sinovdan o‘tkazish haqida bormoqda. Avvalroq Shimoliy Koreya 15 aprel – mamlakat asoschisi Kim Ir Senning tug‘ilgan kunida yangi yadro sinovlarini o‘tkazishi mumkinligi xabar qilingandi.